Benjamin Compaoré

Benjamin Compaoré (født 5. august 1987 i Bar-le-Duc) er en fransk friidrettsutøver, som hovedsakelig konkurrerer i tresteg. Han ble juniorverdensmester i 2006 og fransk mester innendørs i 2012. 

 Bakgrunn 
Hans foreldre er fra Burkina Faso, men han er født og oppvokst i Frankrike, og han begynte med friidrett i en alder av seks år.IAAF - For Compaoré, a steady rise through the junior Triple Jump ranks, besøkt 30. mai 2012. I starten drev han med både kast- løp- og hoppøvelser, men fra 15-årsalderen begynte han å spesialisere seg på lengde og tresteg. Han drev også med judo i fire år. Da han spesialiserte seg på tresteg økte han raskt sine personlige rekorder, fra 12,20 i 2002 til 14,50 i 2003, 15,48 i 2004, 16,00 i 2005 og 16,61 i 2006. 

 Karriere 
Compaoré deltok i sitt første internasjonale stevne ved junior-EM i friidrett 2005 i Kaunas. Han hoppet lengst i kvalifiseringen, med 16,12 meter, men endte på femteplass i finalen med 15,81 meter. Året etter deltok han ved junior-VM i friidrett 2006 i Beijing i august. Der vant han gull med lengden 16,61, som var ny årsbeste i verden for juniorer.IAAF - Beijing 2006 - Timetable - Triple Jump , besøkt 30. mai 2012. Året etter deltok han ved EM innendørs 2007 i Birmingham, men nådde ikke finalen der.European Athletics - 29th European Athletics Indoor Championships , besøkt 30. mai 2012 

Han kvalifiserte seg til finalen ved EM 2010, VM 2011 og VM innendørs 2012, og fikk hhv. femte- åttende- og sjetteplass i disse mesterskapene. 

I september 2011 vant han Diamond League-stevnet Van Damme Memorial i Brussel, og med 8 poeng holdt dette til tredjeplass sammenlagt i tresteg i Diamond League 2011. 

Compaoré ble fransk mester innendørs i februar 2012, med 17,13 meter.FFA - Championnats de France Elite en salle à Aubière: Martinot-Lagarde éclipse les grands, besøkt 30. mai 2012.

 Referanser 

 Eksterne lenker 


Kategori:Personer fra Bar-le-Duc
Kategori:Franske lengdehoppere
Kategori:Franske tresteghoppere
Kategori:Franske sprintere
Kategori:Deltakere for Frankrike under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Frankrike under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Frankrike under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Frankrike under VM i friidrett 2011
Kategori:Deltakere for Frankrike under VM i friidrett 2015
Kategori:Deltakere for Frankrike under VM i friidrett 2017
Kategori:Deltakere for Frankrike under VM i friidrett 2019
Kategori:Deltakere for Frankrike under EM i friidrett 2014
Kategori:Deltakere for Frankrike under VM i friidrett 2022
Kategori:Deltakere for Frankrike under EM i friidrett 2022
Kategori:Deltakere for Frankrike under EM i friidrett innendørs 2023
Kategori:Deltakere for Frankrike under EM i friidrett 2024